Висока пословна школа струковних студија Нови Сад

дана 05.12.2019. године расписује

**Конкурс**

**за реализацију стручне праксе студената мастер струковних студија**

Позивамо све заинтересоване студенте мастер струковних студија и специјалистичких струковних студија да се пријаве за реализацију стручне праксе у трајању од 90 часова у следећим компанијама:

* Ерсте банка, филијала у Новом Саду
* ОТП банка, филијала у Новом Саду
* Дунав осигурање, Нови Сад
* Туристичка агенција Stephany travel Нови Сад
* Туристичка агенција Мозаик примо Нови Сад

у периоду од 05.12.2019. до 15.12.2019. године, попуњавањем формулара који се налази на следећем линку: <https://bit.ly/2B4Mc0n>

Поред попуњене пријаве потребно је да сваки студент мастер струковних студија на мејл адресу karijera.vps@gmail.com пошаље CV и мотивационо писмо. Препорука је да CV и мотивационо писмо буду припремљени пре слања пријаве! Пријаве које не буду имале CV и мотивационо писмо неће бити узете у разматрање.

Након извршене селекције и спроведеног интервјуа студенти ће бити распоређени и обавештени о термину и компанији у којој ће обављати стручну праксу. Молимо Вас да задате термине за долазак на интервју пратите на сајту Школе.

Током стручне праксе, студент је у обавези да води Дневник стручне праксе, а при завршетку стручне праксе ментор у организацији и студент су у обавези да изврше евалуацију реализације стручне праксе.

За све додатне информације можете да контактирате Центар за развој каријере путем мејла karijera.vps@gmail.com или да дођете лично у термину рада Центра, уторком од 14:00 до 15:00 часова.